Subject: Vs: piiriuuringu ankeet
From: Aleksandr Michelson - MKM <[email-masked]>
To: Piret Kallas <[email-masked]>
Cc: Orvika Reilend <[email-masked]>, Airi Purge <[email-masked]>, Eline Otsa <[email-masked]>, Kristina Jerjomina - MKM <[email-masked]>, Ede Teinbas - MKM <[email-masked]>, Kati Kikas - MKM <[email-masked]>
Date: Tue, 10 Mar 2026 14:34:57 +0000

Tere, Piret!

Aitäh, et andsite võimaluse selle ankeedi üle kaasa mõelda. Vaatasime küsimustiku MKMi vaatest üle ning üldjoontes tundub lahendus sobiv. Eriti arvestades, et võrreldavuse huvides on mõistlik ankeet suures osas samaks jätta. Allpool on meie tähelepanekud ja ettepanekud, mida võiks enne hanke väljakuulutamist veel kaaluda.

***

1
Küsimus 1 ja mõned teised (nt küsimus 8): kas vastused võiksid olla mina-vormis? Mitte „elate“, vaid „elan“ jne.

2
Küsimus 3A: Eesttisse peab olema ühe t-ga.

3
Küsimus 11: „ettemaskud“, aga peab olema „ettemaksud“.

4
Küsimise 20 vastus nr 3: „Giidiga ekskursioon (va. audiogiid)“, kuid peab olema „v.a“.

5
Küsimus 20, 21 ja 22: lisada valikvastuste loetellu Michelini restoranigiidi restoranid. Looduse kohta on mitu valikvastust ja seda võiks teha ka toiduelamuste kohta. Me eeldame ja kuulame kaudselt, et need on põhjus Eestisse tulemiseks, aga seda on hädasti vaja ka kvantitatiivselt suure küsitluse kaudu.

6
Küsimise 22 vastus nr 3: „UNESCO maailmapärand (Tallinna vanalinn, Kihnu, suitsusaun)“ asemel võiks olla „Küsimise 20 vastus nr 3: „UNESCO maailmapärand (Tallinna vanalinn, Kihnu kultuuriruum, Võromaa suitsusaunakombestik)“.

7
Küsimuse 22 valikvastustes võiks olla Visit Estonia veebileht, nagu küsimises 26. Me investeerime sinna palju raha igal aastal ja on väga hea teada, kuivõrd see aitab Eestisse turiste päriselt tuua.

8
Pikas vaates oleme nimetanud mõõdiku „transpordilahenduste piisavus turismi sihtkohtade külastamiseks“ lisada piiriuuringusse. Praegu on see „Ühistranspordiühenduste mugavus Eestis“ (küsimus 27). Seega see küsimus vajaks ümbersõnastamist.

9
Küsimus 27 rahulolu valikud on liiga kitsas valik. Palju parem on Tallinna küsimus nr 32, mis käsitleb erinevaid rahulolu rohkemate valdkondadega; kas seda ei võiks laiendada kogu Eestile? Lisaks, ka siit on puudu ligipääsetavuse hinnang (kaude mõõdab seda ehk „Mugav ja lihtne linnas ringi liikuda“, aga küsimustikuga ei täpsustata, kas reisijal on erivajadusi (saab tuvastada lastega pere ja eaka), samuti käsitleb see ainult linnaruumi, aga mitte teenuste ligipääsetavust. Ehk et kuidagi kusagil võiks mõõta ka rahulolu teenuste ligipääsetavusega. Pikas vaates on meil ka hetkel puudu ligipääsetavuse mõõdik ning oleme kirjutanud: „Võimalus lisada väliskülastajate piiriuuringusse küsimuse 29 juurde: Palun hinnake järgmisi valdkondi Eestis: turismiteenuste ligipääsetavus (eri- ja eristuvate vajadustega inimestele)“.

10
Rahulolu puhul veel on vajalik hinnata ka rahulolu teenindusega (Tallinna küsimus 34 – laiendada kogu Eestile?)

11
Küsimus 29 „Kui tõenäoliselt külastate Eestit puhkuse- või vaba aja reisil lähima 5 aasta jooksul?“ Ilma täpsustava küsimuseta on see pigem infotühi. Ehk siin tahaks miks-küsimuse lisamist – kas sellepärast et ei meeldinud, või sellepärast, et juba liiga palju käidud vms, siis saab teada, mida parandada.
Küsimus 32, valikvastus 6: „Piisavalt restorane, kohvikud, mis pakuvad kvaliteetset (toidu)elamust“ – kas „kohvikuid“?

12
Tallinna küsimus 35, vastus 1: „k.a.“ asemel kindlasti „k.a“.

13
Tallinna küsimus 36 on ka hea küsimus ja võiks laiendada kogu riigile.

14
Küsimuse 36 vastuses 10: praegu „chatGPT“, aga peab olema „ChatGPT“.

15
Küsimus T5, vastus 3: mis haridus on kõrgem kui kõrgharidus?

***

Kokkuvõttes suuri sisulisi muudatusi me vajalikuks ei pea, kuid mõned täpsustused ja täiendused oleksid MKMi vaatest olulised, et küsitlus toetaks paremini ka edasist seiret ja mõõdikute jälgimist.

Aitäh veel kord võimaluse eest kaasa mõelda. Loodan, et neist tähelepanekutest on abi küsimustiku lõplikul kujundamisel.

Kõike head soovides

Aleksandr

***

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176
________________________________
Saatja: Piret Kallas <[email-masked]>
Saadetud: kolmapäev, 4. märts 2026 13:33
Adressaat: Aleksandr Michelson - MKM <[email-masked]>
Teema: FW: piiriuuringu ankeet

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Valmistame ette uue piiriuuringu hanget. Üldjoontes jätame ankeedi samaks nagu eelmisel korral, et säiliks võrreldavus. Tallinn soovis lõpus muuta paari Tallinna kohta käivat küsimust (ootan veel neilt tagasisidet lõpliku sõnastuse osas). Vaata üle, kas on midagi, mis MKMi seisukohast oleks veel kindlasti hädavajalik.  Turismi tegevuskavas 2026-2029 olevad 3 näitajat, mille kohta on öeldud, et neid peame piiriuuringuga mõõtma, on juba siin olemas:

  1.  Väliskülastajate rahulolu turismiteenustega Eestis (EIS, 73% välisturistidest soovitaks sõpradel külastada Eestit)
  2.  Lähiriikide külastajatest (restorane ja kohvikuid külastavatest) vähemalt 80% hindavad toiduelamuse hinna ja kvaliteedi suhet heaks ja väga heaks. (2023. a 75% - kuigi see eelmisel korral piiriuuringust ei tulnud, sest seal sellist küsimust polnud, võtsime selle elanikkonna uuringutest lähiriikides)
  3.  65% ööbinud väliskülastajatest hindab ühistranspordiühendusi Eestis heaks või pigem heaks vastavalt väliskülastajate piiriuuringule (baastase 2023–2024 on 61%).

Hea, kui nädala jooksul saaksid vastata.

Tervitades

Piret Kallas

uuringute koordinaator

analüüsi ja metoodika tiim

strateegia- ja finantsosakond

Ettevõtluse ja Innovatsiooni Sihtasutus (EIS)

See elektronkiri võib sisaldada konfidentsiaalset informatsiooni. Kui antud kiri ei ole suunatud Teile, siis selle avaldamine, kopeerimine, levitamine või muul viisil kasutamine on rangelt keelatud ning võib olla ebaseaduslik. Kui saite selle kirja ekslikult, palun teavitage sellest koheselt kirja saatjat ning kustutage kiri oma süsteemidest.
________________________________
This e-mail may contain confidential information. If you are not the intended recipient you are hereby notified that any use, disclosure, copying, distribution or taking any other action in reliance on the contents of this information is strictly prohibited and may be unlawful. If you received this e-mail in error, please contact the sender and delete the material from your systems.